Juodžiukas
Juodžiukas – ežeras Lietuvoje, Varėnos rajone, 4 km į šiaurės vakarus nuo Žilinų. Ežero ilgis iš šiaurės vakarų į pietryčius – 0,48 km, plotis – iki 0,43 km. Altitudė 148,8 m. Krantai žemi, vietomis pelkėti, ištisai apaugę medžiais. Vakariniu krantu eina riba su Trakų rajonu. Ežerą supa Sadolnikų ir Burbonių miškai, tik rytinėje pakrantėje plyti pievos ir dirbami laukai. Pietuose išteka upelis link Merkio intako Duobupio.